20/02/2017 | Administración LocalMunicipal
Ames
Convocatoria do proceso selectivo para a creación dunha bolsa de traballo de técnicos/as en mocidade e información xuvenil

Por resolución desta Alcaldía núm.197/2017, de 1 de febreiro, resolveuse a aprobación das bases da convocatoria para a creación dunha bolsa de traballo de técnicos/as en mocidade e información xuvenil do Concello de Ames, e que se transcriben a continuación: As presentes bases teñen como obxecto regular un procedemento para a creación dunha bolsa de traballo de de técnicos/as en mocidade e información xuvenil para a cobertura temporal deste tipo de postos que xurdan no Concello de Ames, con excepción das que por disposicións legais non poidan ser obxecto da mesma A creación desta bolsa de traballo anulará calquera outra que poida existir no Concello de Ames, de características similares e para o mesmo tipo de postos. Causas: Interinidades por substitucións de empregados/as, reforzos de servizo e outros nomeamentos/contratacións temporais que se precisen para o bo funcionamento da Oficina Municipal de Información Xuvenil (OMIX). Área de Adscrición: Concellaría de mocidade Denominación: técnico/a en mocidade e información xuvenil Grupo de clasificación (acordo de modificación puntual do convenio colectivo do Concello de Ames publicado no BOP núm.196 de 17 de outubro de 2016): Subgrupo A2 Nivel: 20 Complemento Específico (ano 2016): 8.545,54 euros/ anuais Titulación: Título universitario de grao ou equivalente (diplomado, grao ou licenciado). Outros coñecementos: Coñecementos de galego. Contido funcional: − Asumir, con arranxo á capacitación profesional e/ou legal inherentes, o desenvolvemento operativo e técnico das actuacións/funcións propias do servizo a de información / dinamización xuvenil que, dentro do marco competencial/funcional atribuído, pola presente RPT e a normativa de referencia, será prestado polo Departamento de adscrición. − Asumir a responsabilidade directa respecto da xestión e funcionamento ordinarios da OMIX, coas tarefas e/ou actuacións inherentes. − Asumir, en todo caso, e dentro destas atribucións funcionais previamente sinaladas, e con carácter inherente ao seu efectivo desenvolvemento, a prestación ordinaria e material dun servizo de información e atención ao público e/ou usuarios. − Asumir, con arranxo á capacitación profesional e/ou legal inherentes, o desenvolvemento das actuacións/funcións propias da colaboración/asistencia xeral, segundo necesidades, respecto das restantes responsabilidades e/ou cometidos funcionais do Servizo de adscrición. − Asumir a emisión de informes e/ou propostas de resolución/acordo e actuación, no marco da capacitación profesional e/ou legal inherentes, cando así sexa requirido, necesario e/ou nos supostos en que legalmente proceda. − Aqueloutras, propias da súa escala/subescala de adscrición e capacitación profesional e/ou legal, dentro do marco competencial da unidade/división administrativa de adscrición, en cada momento ou, de ser o caso, e cando as necesidades do servizo o requiran, ao marxe do mesmo. Xeira de traballo: A que determine para cada caso concreto a concellaría de mocidade Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a. Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. b. Estar en posesión, ou en condicións de obtelo na data na que remate o prazo de presentación de solicitudes, do título de grado ou equivalente. c. Non haber sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa houbera sido separada ou inhabilitada. No caso de persoal laboral, non haber sido separado mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros Estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d. Ter cumpridos os 16 anos e non exceder, no seu caso, da idade máxima de xubilación forzosa. e. Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. f. Estar en posesión do CELGA 4, ou equivalente, ou estar en condicións de obtelo antes do remate do prazo de presentación de instancias A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido (CELGA 4, ou equivalente), ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao previsto no segundo exercicio da fase de oposición reflitido nas bases, e que cualificará ao/á aspirante como apto ou non apto. As solicitudes/instancias para tomar parte no proceso selectivo presentaranse, conforme ao modelo que figura como ANEXO I das presentes bases, no rexistro xeral do Concello, en horario de atención ao público (de 09:00 h. a 14:00 h.), e no prazo de dez (10) días hábiles contados a partir do día seguinte ao da publicación do anuncio desta convocatoria no BOP da Coruña. Igualmente, ditas solicitudes tamén poderán presentarse por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Xunto coa dita solicitude/instancia (a presentar segundo modelo do Anexo I, e asinada), os/as aspirantes deberán achegar a seguinte documentación, que deberá presentarse en documento orixinal ou copia debidamente cotexada/compulsada: • Fotocopia do D. N. I. • Fotocopia da titulación esixida no apartado 3. b). • Declaración xurada de aceptar as bases e de cumprir os requisitos esixidos no apartado 3 das mesmas. • Relación de méritos acompañada dos xustificantes acreditativos dos mesmos. • Xustificante de ter aboados os dereitos de exame. • As persoas discapacitadas deberán facelo constar nas súas instancias sinalando se precisan adaptación das probas. A condición de discapacitado/a acreditarase coa certificación correspondente expedida polo órgano competente. Os dereitos de exame ascenden á cantidade de 21,52 euros, que deberán ser aboados na conta que ten o Concello na Entidade Abanca: ES7620800317703110000116. Os dereitos de exame para calquera dos grupos anteriores, para persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente), terán cota cero. Expirado o prazo de presentación de instancias, a Alcaldía ditará resolución declarando aprobada a lista provisional de admitidos/as e excluídos/as. En dita resolución, que se publicará no taboleiro da sede electrónica e na páxina web do Concello de Ames, indicarase o nome, apelidos e DNI dos admitidos/as e excluídos/as, coas causas da exclusión, e concedendo un prazo de cinco (5) días hábiles para a subsanación da documentación necesaria para participar no proceso. No caso de que non existan aspirantes excluídos/as, a lista de admitidos/as quedará aprobada definitivamente sen abrir o prazo de subsanación de documentación. Só se terán en conta para a fase de concurso os méritos aportados dentro do prazo de presentación de solicitudes, non tomándose en consideración a que se achegue con posterioridade ao remate de dito prazo, que será considerada como achega de nova de documentación fora de prazo. As reclamacións será aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no Taboleiro da sede electrónica do Concello de Ames. A selección consistirá nun concurso- oposición: Fase de concurso: O baremo do concurso será a seguinte: 1. Por servizos prestados en postos de traballo de responsable ou técnico de información xuvenil, técnico de xuventude ou similares, sempre que as súas funcións estivesen relacionadas co traballo e responsabilidade directa na xestión e mantemento da Oficina de Información Xuvenil, e sempre que estes postos pertenzan á categoría profesional de técnico subgrupo A2 ou equivalente, ata un máximo de 4 puntos Forma de acreditación dos servizos: fotocopia compulsada do contrato de traballo e certificación de vida laboral expedida pola tesourería xeral da seguridade social. Deberá quedar debidamente acreditado o posto de traballo concreto e as funcións desempeñadas. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. No caso de que a relación fose funcionarial deberá acreditarse mediante a resolución do nomeamento, a toma de posesión e a certificación da vida laboral expedida pola tesourería xeral da seguridade social. Naqueles casos nos que da documentación anterior non se deduzan claramente as funcións, o aspirante deberá aportar, a maiores, un certificado comprensivo das funcións, grupo e especialidade expedido pola Administración na que prestou os servizos que quere que se lle valoren. Non se terán en conta outras formas de acreditación dos servizos e, en ningún caso, un certificado de servizos prestados poderá substituír ao contrato de traballo ou a resolución de nomeamento e toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes, a documentación que se presente fora deste prazo será considerada achega de nova documentación fora de prazo e non se terá en conta. a) Pola participación en actividades de formación non formal (cursos, seminarios, congresos, xornadas)* organizadas ou impartidas polas administracións públicas ou actividades incluídas no plan de formación permanente organizadas polas institucións ou entidades colaboradoras coas Administracións públicas e homologadas por estas, ata un máximo de 0,5 puntos neste apartado. a.1) Por cada curso de 10 a 30 horas: 0,10 puntos a.2) Por cada curso de 31 a 100 horas lectivas: 0,15 puntos a.3) Por cada curso de 101 a 200 horas lectivas: 0,20 puntos. a.4) Por cada curso de 201 a 500 horas lectivas: 0,25 punto. a.5) Por cada curso superior a 500 horas lectivas: 0,30 puntos. * A formación non formal en información xuvenil puntuable neste caso sería, entre outra:  Curso básico de información xuvenil,  Curso de especialista en información xuvenil,  Curso de especialista en mocidade,  Curso de información e documentación xuvenil,  Cursos vinculados ás unidades de competencia do certificado de profesionalidade de información xuvenil:  Curso de organización e xestión de servizos de información de interese para a xuventude,  Curso de organización e xestión de accións de dinamización da información para a mocidade,  Curso de organización de accións socioeducativas dirixidas a mozos no marco da educación non formal,  Curso de fomento e apoio asociativo. b) Pola participación como relator ou profesor, en actividades de formación relacionadas coa información xuvenil ou coa xuventude, organizadas ou impartidas polas administracións públicas ou actividades incluídas no plan de formación permanente organizadas polas institucións ou entidades colaboradoras coas Administracións públicas e homologadas por estas, ata un máximo de 0,5 puntos neste apartado b.1) Por cada ponencia: 0,10 puntos b.2) Por cada curso impartido de menos de 10 horas: 0,15 puntos b.3) Por cada curso impartido de 10 a 30 horas: 0,20 puntos b.4) Por cada curso impartido de 30 a 50 horas: 0,25 puntos b.5) Por cada curso impartido de máis de 50 horas: 0,30 puntos. c) Pola formación oficial en información xuvenil, ata un máximo de 1 punto neste apartado: c.1.) Certificado de profesionalidade en información xuvenil: 0,5 punto c.2.) Técnico superior en animación sociocultural e turística: 0,5 punto (As puntuacións de certificado de profesionalidade e Técnico e animación sociocultural e turística non son acumulables entre sí). c.3.) Máster oficial en estudios de xuventude: 1 punto c.4.) Máster oficial Interuniversitario de Xuventude e Sociedade: 1 punto c.5.) Máster oficial en Xuventude e Sociedade: 1 punto d) Pola formación universitaria de posgrao non oficial, ata un máximo de 0,5 puntos neste apartado: d.1.) Experto en xuventude e sociedade: 0,15 puntos. d.2.) Experto en SIX e información ao cidadán: 0,15 puntos. d.3.) Certificado de xestión da información xuvenil: 0,15 puntos. d.4.) Diploma de especialización profesional universitario en coordinación e xestión de programas e servizos para a xuventude: 0,25 puntos. d.5.) Curso de identidades xuvenís e políticas públicas: 0,25 puntos. d.6.) Máster en políticas de xuventude: 0,5 puntos d.7.) Máster en Xuventude e Sociedade: 0,5 puntos d.8.) Máster iberoamericano en servizos de información, xuventude e desenvolvemento en novas tecnoloxías: 0,5 puntos Forma de acreditación: certificación da entidade que impartiu a formación ou copia compulsada do documento oficial acreditativo da súa realización onde quede acreditada a súa duración e o seu contido e, no seu caso, a súa homologación pola Administración pública correspondente. Se a duración se establece en créditos, cada crédito equivalerá a 10 horas. Primeiro exercicio: De carácter obrigatorio e eliminatorio Consistirá na resolución por escrito dun cuestionario tipo test composto por 40 preguntas, mais 3 de reserva con 3 respostas alternativas, sendo só unha delas a correcta, relacionado co contido funcional do posto de animador/a á lectura e coas materias contidas no temario que figura como Anexo II destas bases. As preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O exercicio será determinado polo Tribunal inmediatamente antes da realización do mesmo. O tempo máximo para a realización do exercicio será de 60 minutos. A proba cualificarase de 0 a 10 puntos, debéndose obter unha puntuación mínima de 5 puntos para superalo, correspondendo ao Tribunal determinar cal é o número mínimo de preguntas acertadas para alcanzar esta puntuación mínima, que non ten por que corresponderse necesariamente co 50% das preguntas acertadas e para o que se terá en conta que as respostas incorrectas non restarán puntuación. Segundo exercicio: obrigatorio para os que non acrediten estar en posesión do nivel de coñecemento de galego requirido (CELGA 4 ou equivalente). Os/as aspirantes que non acrediten posuír, na data de finalización do prazo de presentación de solicitudes, o nivel de coñecemento do galego requirido (CELGA 4), nos termos do previsto no apartado 3. f) das presentes normas, deberán realizar unha proba específica de coñecemento de lingua galega. Dita proba consistirá en traducir un texto (facilitado polo Tribunal, inmediatamente antes de celebrarse a proba), e sen axuda de dicionario, do castelán ao galego. Esta proba terá unha duración máxima de 30 minutos e cualificará ao/ás aspirantes como “apto” ou “non apto”, correspondéndolle ao Tribunal determinar o nivel de coñecementos esixido para acadar o resultado de apto; quedando eliminados do proceso selectivo aqueles/as aspirantes que non acaden dita cualificación de apto. Os/as aspirantes que non acrediten posuír o CELGA 4 (ou equivalente), ou que, alternativamente, non teñan sido declarados aptos na proba específica de galego, non poderán formar parte da bolsa de traballo. A puntuación final obterase sumando as puntuacións acadadas na fase de oposición e a obtida na fase de concurso. No caso de empate na puntuación total do concurso- oposición terase en conta, prioritariamente, a puntuación obtida na fase de oposición. En caso de que persista o empate, atenderase á primeira letra do primeiro apelido seguindo a orde alfabética en vigor aprobada pola Xunta de Galicia que maraca a orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emrepgo público correspondente ao ano 2016 (letra “O”, DOG núm.29 de 12/02/2016). Nos apelidos compostos coa preposición de, da, de la, d’. a mesma non será tida en conta (por exemplo: Lourdes Natalia Muenala Bidaguren. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. O Tribunal poderá dispoñer a incorporación de asesores especialistas. Ditos asesores colaborarán co Tribunal unicamente no exercicio das súas especialidades técnicas, tendo voz pero non voto. O procedemento de actuación do Tribunal axustarase ao establecido nas presentes bases e na normativa aplicable á formación da vontade dos órganos colexiados, tanto na Lei 40/2015, de 1 de outubro, do réxime xurídico do sector público, como nas demais normas aplicables. Finalizado o proceso selectivo, o Tribunal fará pública a puntuación total dos/as candidatos/as, propoñendo a confección dunha bolsa de traballo cos/as aspirantes que houberan superado o proceso, por orden descendente de puntuacións. A Alcaldía-Presidencia resolverá a confección da bolsa de traballo composta polos/as aspirantes propostos/as polo Tribunal, por orden descendente de puntuacións. O Tribunal queda facultado para resolver as dúbidas que se presenten e tomar os acordos necesarios para a boa orde do proceso en todo o non previsto nas bases. As bases mais o anuncio da convocatoria publicaranse no Boletín Oficial da Provincia, na páxina web e no taboleiro de anuncios da sede electrónica do Concello de Ames. Os sucesivos anuncios referentes a este proceso selectivo serán publicados unicamente na páxina web e no taboleiro de anuncios da sede electrónica do Concello de Ames. Así mesmo, poderase obter información en relación con estas bases, a súa convocatoria e cantos actos administrativos se deriven dela e das actuacións do Tribunal no servizo de RRHH do concello. D/Dª …………………………………….……….……. con DNI nº ………….……… domicilio a efecto de notificacións en ……………………………………….……. teléfono de contacto ………………………., solicita tomar parte no proceso de selección para a creación dunha bolsa de traballo de técnicos/as en mocidade e información xuvenil convocado polo Concello de Ames, declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación; 1. Fotocopia do D. N. I. (Cotexada) 2. Fotocopia da titulación esixida no apartado 3. (Cotexada) 3. Declaración xurada de aceptar as bases e de cumprir os requisitos esixidos no apartado 3 das mesmas.4. Documentación acreditativa dos méritos alegados (Cotexada) 5. Xustificante de ter aboados os dereitos de exame, ou de estar eximido do seu pago conforme ao apartado 5 das bases. Ames, a. de. de 2016 TEMARIO 1. A Carta Eryica: carta europea da Información xuvenil.2. Normativa autonómica en materia de xuventude: Decreto 50/2000 do 20 de xaneiro polo que se refunde e actualiza a normativa vixente en materia de xuventude. Decreto 58/2012 do 12 de xaneiro polo que se modifica o decreto 50/2000, do 20 de xaneiro, polo que se refunde e actualiza a normativa vixente en materia de xuventude, e Lei 6/2012 do 19 de xuño, de xuventude de Galicia.3. Plan estratéxico de xuventude de Galicia 2014-2016.4. O certificado de profesionalidade en información xuvenil: Real Decreto 1537/2011 do 31 de outubro.5. Participación xuvenil: asociacionismo e voluntariado. Constitución dunha asociación xuvenil, requisitos e trámites para a súa legalización. Programa Servizo de Voluntariado xuvenil 2016.6. Programa de mobilidade transnacional xuvenil (Galeuropa) 2016.7. Outros programas e servizos de interese para a mocidade da Dirección Xeral de Xuventude, Participación e Voluntariado 2016: Iniciativa Xove, Acción de Verán, Centros Quérote.8. Carnés para a mocidade que expide a Dirección Xeral de Xuventude, Participación e Voluntariado.9. Axudas para a promoción da información xuvenil nos concellos de Galicia 2016.10. Programa de Garantía Xuvenil. Ames, 2 de febreiro de 2017 O alcalde José M. Miñones Conde